Държавен вестник, бр. 48, 2000 г., стр. 7

Б Р О Й  48
Д Ъ Р Ж А В Е Н   В Е С Т Н И К
С Т Р .  7
(2) Органите по ал. 1 работят в сътрудни-
чество с органите по закрила на детето.
Основания
Чл. 38. Полицейската закрила е спешна мяр-
ка, която се взема, когато:
1. детето е обект на престъпления или има
непосредствена опасност за живота или здраве-
то му, както и когато има опасност то да се
окаже въвлечено в престъпление;
2. детето е изгубено или е в безпомощно
състояние;
3. детето е останало без надзор.
Мерки за полицейска закрила
Чл. 39. (1) Специализираните органи на
Министерството на вътрешните работи могат:
1. да настанят детето в специални помещения,
като не се допуска контакт с лица, общуването с
които може да има вредно въздействие върху него;
2. да настанят детето в специализирани ин-
ституции, като при необходимост му бъде оси-
гурена охрана;
3. да върнат детето при родителите му или
лицата, на които е възложено изпълнението на
родителските функции.
(2) Специализираните органи по ал. 1 запоз-
нават и обясняват на детето по разбираем за него
начин предприетите мерки и основанието за тях.
Уведомяване
Чл. 40.  Полицейските органи, предприели
закрилата, уведомяват незабавно:
1. родителите на детето;
2. общинската служба за социално подпома-
гане, в чийто район е предприета закрилата;
3. общинската служба за социално подпома-
гане по местоживеене на детето;
4. прокуратурата.
Срок
Чл. 41. Детето не може да остане под поли-
цейска закрила повече от 24 часа.
Издирване на изчезнало дете
Чл. 42. Действията по издирване на изчез-
нало дете се предприемат незабавно.
Наредба
Чл. 43. Условията и редът за предоставяне
на полицейска закрила се уреждат с наредба,
издадена от министъра на вътрешните работи,
след съгласуване с Държавната агенция за зак-
рила на детето.
Г л а в а  п е т а
ФИНАНСИРАНЕ НА ДЕЙНОСТИТЕ
ПО ЗАКРИЛА НА ДЕТЕТО
Източници за финансиране
Чл. 44. Дейностите по закрила на детето се
финансират от:
1. републиканския бюджет;
2. общинските бюджети;
3. други източници.
Г л а в а  ш е с т а
АДМИНИСТРАТИВНОНАКАЗАТЕЛНИ
РАЗПОРЕДБИ
Санкции
Чл. 45. (1) Който не изпълни задължение по
този закон, ако не подлежи на по-тежко адми-
нистративно наказание по специален закон и
деянието не съставлява престъпление, се наказ-
ва с глоба в размер от 50 до 100 лв.
(2) За неизпълнение на задължение от длъж-
ностно лице глобата е в размер от 100 до 200 лв.,
ако не подлежи на по-тежко административно
наказание по специален закон и деянието не
съставлява престъпление.
Производство
Чл. 46. (1) Нарушенията се установяват с акт
от социален работник от отдела за закрила на
детето към общинската служба за социално
подпомагане, а наказателното постановление
се издава от ръководителя на общинската служ-
ба за социално подпомагане.
(2) Актовете за установяване на нарушения
и наказателните постановления се съставят и
обжалват по реда на Закона за административ-
ните нарушения и наказания.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. “Семейна среда” е биологичното семейс-
тво на детето или семейството на осиновители-
те, бабата и дядото или близките на детето, или
приемно семейство, при което то се настанява
по реда на чл. 26.
2. “Услуги” по смисъла на чл. 23 са социал-
ните услуги в обичайната домашна среда по
Закона за социално подпомагане.
3. “Приемно семейство” е семейство от два-
ма съпрузи или отделно лице по смисъла на чл. 31.
4. “Специализирана институция” е заведе-
ние за отглеждане и възпитание на деца при
Министерството на здравеопазването, Минис-
терството на образованието и науката, Минис-
терството на труда и социалната политика и
Министерството на вътрешните работи.
5. “Дете в риск” е дете:
а) което няма родители или е останало трай-
но без тяхната грижа;
б) което е жертва на злоупотреба, насилие,
експлоатация или всякакво друго нехуманно или
унизително отношение или наказание в или
извън семейството му;
в) за което съществува опасност от уврежда-
не на неговото физическо, психическо, нравст-
вено, интелектуално и социално развитие;
г) което страда от умствени или физически ув-
реждания, както и от трудно лечими заболявания.
6. “Дете с изявени дарби” е дете, което е пока-
зало трайни способности и постижения в област-
та на науката, изкуството или спорта, надвишава-
щи постиженията на неговите връстници.